CELEX: 
Language: hr
Date: 2019-06-14 00:00:00
Title: UREDBA KOMISIJE (EU) …/… o izmjeni Priloga Uredbi (EU) br. 579/2014 o odobravanju odstupanja od određenih odredaba Priloga II. Uredbi (EZ) br. 852/2004 Europskog parlamenta i Vijeća u vezi s prijevozom morem tekućih ulja i masti

UREDBA KOMISIJE (EU) …/…
            
            
               оd 14.6.2019.
            
            
               o izmjeni Priloga Uredbi (EU) br. 579/2014 o odobravanju odstupanja od određenih odredaba Priloga II. Uredbi (EZ) br. 852/2004 Europskog parlamenta i Vijeća u vezi s prijevozom morem tekućih ulja i masti
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EZ) br. 852/2004 Europskog parlamenta i Vijeća od 29. travnja 2004. o higijeni hrane
                  1
               , a posebno njezin članak 13. stavak 2.,
            
            
               budući da:
            
            
               (1)Uredbom Komisije (EU) br. 579/2014
                  2
                predviđa se odstupanje od točke 4. poglavlja IV. Priloga II. Uredbi (EZ) br. 852/2004 u pogledu prijevoza plovilima za plovidbu morem tekućih ulja i masti koji su namijenjeni ili za koje je vjerojatno da će se koristiti za prehranu ljudi pod određenim uvjetima. 
            
            
               (2)Ti se uvjeti odnose na brodsku opremu i prakse te kriterije u pogledu tvari koje se prevoze plovilom za plovidbu morem kao prethodni teret. Tvari koje ispunjavaju te kriterije navedene su u Prilogu Uredbi (EU) br. 579/2014 (popis prihvatljivih prethodnih tereta).
            
            
               (3)Europska agencija za sigurnost hrane („Agencija”) u svojem je znanstvenom mišljenju od 24. studenoga 2016.
                  3
                ocijenila prihvatljivost metilacetata, etil tercijarnog butil etera, amonijeva sulfata i kalcijeva lignosulfonata kao prethodnih tereta. Agencija je zaključila da metilacetat i etil tercijarni butil eter ispunjavaju kriterije prihvatljivosti kao prethodni teret, da za amonijev sulfat kriterije prihvatljivosti ispunjavaju samo proizvodi prehrambene kvalitete te da kalcijev lignosulfonat ne ispunjava te kriterije. 
            
            
               (4)Stoga je primjereno izmijeniti popis prihvatljivih prethodnih tereta navedenih u Prilogu Uredbi (EU) br. 579/2014. 
            
            
               (5)Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
            
               DONIJELA JE OVU UREDBU:
            
            
               Članak 1.
            
            
               Prilog Uredbi (EU) br. 579/2014 mijenja se kako je utvrđeno u Prilogu ovoj Uredbi.
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
         
         
            
               Sastavljeno u Bruxellesu 14.6.2019.
            
            
               
                     Za Komisiju
               
               
                     Predsjednik
                     Jean-Claude JUNCKER
               
               
            
         
         
            
                  
                     (1)
                  
                        SL L 139, 30.4.2004., str. 1.
               
               
                  
                     (2)
                  
                        Uredba Komisije (EU) br. 579/2014 o odobravanju odstupanja od određenih odredaba Priloga II. Uredbi (EZ) br. 852/2004 Europskog parlamenta i Vijeća u vezi s prijevozom morem tekućih ulja i masti (SL L 160, 29.5.2014., str. 14).
               
               
                  
                     (3)
                  
                        EFSA Journal 2017.; 15(1):4656.
               
            
      
    ---documentbreak--- 
      
         
         
            
               PRILOG
            
            
               Prilog Uredbi (EU) br. 579/2014 mijenja se kako slijedi:
            
            
               (1)nakon unosa za „2-etilheksanol” unosi se sljedeći unos:
            
            
               „
            
            
                     
                        Etil tercijarni butil eter
                     
                  
                  
                     
                        637-92-3
                     
                  
               
               ”
            
            
               (2)nakon unosa za „metanol” unosi se sljedeći unos:
            
            
               „
            
            
                     
                        Metilacetat
                     
                  
                  
                     
                        79-20-9
                     
                  
               
               ”